బూదాటి వెంకటేశ్వర్లు

బూదాటి వెంకటేశ్వర్లు (Budati Venkateswarlu) కవి, సాహిత్య విమర్శకుడు, భాషావ్యాకరణ పరిశోధకులు. ఈయన బెనారస్ హిందూ విశ్వవిద్యాలయం తెలుగు శాఖాధ్యక్షులుగా విధులు నిర్వహిస్తున్నారు.

జీవిత విశేషాలు 

బూదాటి వెంకటేశ్వర్లు రాజాపేట (చిలకలూరిపేట మండలం) గుంటూరు జిల్లాలో  బూదాటి సుబ్రహ్మణ్యం బూదాటి అప్పమ్మ దంపతులకు జన్మించారు. ప్రాథమిక విద్య రాజాపేటలో హైస్కూల్ విద్య పురుషోత్తమ పట్టణంలో కళాశాల విద్య గణపవరంలో చదువుకున్నారు. ఎం.ఏ నాగార్జన విశ్వవిద్యాలయంలో చదివారు. ఎం.ఏ లో రెండు బంగారు పతకాల్ని పొందటమే కాకుండా, నాగార్జున విశ్వవిద్యాలయంలోని తెలుగు శాఖలో మొట్ట మొదటగా యు.జి.సి వారు నిర్వహించే నెట్ పరిక్ష ఉత్తీర్ణులై ఫెలోషిప్ (జెఆర్.ఎఫ్)ను పొందారు. పరిశోధన కోసం ఆంధ్ర విశ్వ కళాపరిషత్తుకు వెళ్లి హరి వంశము -ఎఱ్ఱన, సోమనల తులనాత్మక పరిశీలన అనే అంశంపై డాక్టరేట్ పొందారు.

ఉద్యోగ జీవితం 

బూదాటి వెంకటేశ్వర్లు మొదటగా ఒంగోలులోని SSN రెసిడెన్షియల్ కళాశాలలో తెలుగు సంస్కృత అధ్యాపకునిగా ఉద్యోగ జీవితం ప్రారంభించారు. ఆ తరువాత నరసరావుపేటలోని శ్రీమతి కాసు రాఘవమ్మ, బ్రహ్మనంద రెడ్డి కళాశాలలో పనిచేసారు. ఈటివి కొత్తగా ప్రారంభమైన కాలంలో స్టోరీ డిపార్టుమెంటులో రెండు సంవత్సరాలు పనిచేశారు. గుంటూరు. 1998లో ఆంధ్రప్రదేశ్ పబ్లిక్ సర్వీసు కమీషన్ నిర్వహించిన పోటీ పరీక్షల ద్వారా ప్రభుత్వ డిగ్రీ కళాశాలలో అధ్యాపకులుగా ఎంపికయ్యారు. సత్తుపల్లి జలగం వెంగళ రావు ప్రభుత్వ డిగ్రీ కళాశాలలోను, ఖమ్మం SR & GNR ప్రభుత్వ డిగ్రీ కళాశాలలో 2006 వరకు పనిచేశారు. ద్రావిడ విశ్వ విద్యాలయం కుప్పంలో 2006 నుంచి సహాయ ఆచార్యులుగా, ఆచార్యులుగా తెలుగు శాఖ అధ్యక్షులుగా పనిచేసారు. ప్రస్తుతం 2016 నుంచి దేశంలోనే ప్రసిద్ధి చెందిన బెనారస్ హిందూ విశ్వవిద్యాలయంలో తెలుగు శాఖలో ఆచార్యులుగా పనిచేస్తున్నారు.

రచనలు 

 కరదీపిక 1988 
 మువ్వల సవ్వడి 1992
 సౌదామినీలు  1999     
 ఆనందశాఖి 2006 
 తెలుగు బోధన సమస్యలు - పరిష్కారాలు 2006
 ఆధునిక భాషాబోధన సందర్భం - చిన్నయసూరి 2009
 విజయ విలాసము 2010
 సర్పయాగము 2010
 కరదీపిక అలంకారాలు 2011 
 తాళ్ళపాక పెద తిరుమలాచార్య నీతి సీస శతకము 2011 
 తెలుగు ప్రశ్నోత్తర కౌముది 2011 
 భారతీయ గ్రంథ ప్రరిష్కరణ పద్ధతులు 2012
 తెలుగు సాహిత్య సౌందర్య మీమాంస  2012
 తెలుగు సాహిత్య ప్రక్రియలు - ధోరణులు 2012 
 ఎర్రన్న కవితాతత్వము 2012
 లోనారసి 2013 
 చిన్నప్ప రెడ్డి కథ 2013 
 అలంకార చంద్రిక 2013 
 సంప్రదాయ వ్యాకరణలు 2014
 సాహితీ యశస్వి : సంపాదకులు 2014 
 ఆనంద కందలి 2016 
 భాగవతం చతుర్థ స్కంధం 2016
 సువర్ణ సౌరభం – 2017
 చామీకరం – 2019
 గాంధీ శతక౦ - వ్యాఖ్యానం – 2019
 క్రీస్తు చరిత్ర౦ - వ్యాఖ్యానం (గుర్రం జాషువా) – 2022
 నిరుద్ధ భారతం  - వ్యాఖ్యానం - 2022
 అంతరాలోకనం (సాహిత్య వ్యాసాలు) - 2023

మూలాలు

బాహ్య లింకులు
AVKF లో బూదాటి వెంకటేశ్వర్లు పుస్తకాలు
లోగిలో బూదాటి వెంకటేశ్వర్లు పుస్తకాలు
బెనారస్ హిందూ విశ్వవిద్యాలయం తెలుగు శాఖ
పుస్తకం ఆర్గ్ లో బూదాటి వెంకటేశ్వర్లు పుస్తకాలు
నేషనల్ లైబ్రరీలో ఆధునిక భాశాభోధన-చిన్నయసూరి పుస్తకం వివరాలు
అన్నమయ్య గ్రంథాలయ పుస్తకాల జాబితా -39 ఆనందశాఖి పుస్తకం వివరాలు
ఎస్వీ సాహితీ యశస్వి..
సాహితీ యశస్వి
సాహితీ యశస్వి- వ్యాస మాలిక

గుంటూరు జిల్లా భాషావేత్తలు
గుంటూరు జిల్లా రచయితలు
గుంటూరు జిల్లా సాహితీ విమర్శకులు
గుంటూరు జిల్లా ఉపాధ్యాయులు